Diari Oficial de la Generalitat Valenciana


Sumari del DOGV 8982, del 23-12-2020 (2020/11007)

ACORD de 18 de desembre de 2020, del Consell, pel qual s'autoritza una transferència de crèdits entre seccions i del capítol 7 al 6, per import global de 31.947.839,00 euros, per a incrementar el capítol d'inversions dels programes 612.30, Patrimoni de la Generalitat, i 531.10, Estructures agràries. Expedient 06.031/20-162.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11329


Data del document
:   18-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de desembre de 2020, del Consell, pel qual s'autoritza una transferència de crèdits entre seccions i del capítol 7 al 6, per import global de 23.789.941,00 euros, per a incrementar el capítol d'inversions dels programes 612.30, Patrimoni de la Generalitat, i 531.10, Estructures agràries. Expedient 06.031/20-162. [2020/11725]  
L'annex d'inversions del programa 612.30, Patrimoni de la Generalitat, inclou el projecte d'inversió EA270, «Adquisició d'edificis administratius», a través del qual, segons informa la Direcció General de Sector Públic i Patrimoni, s'ha previst adquirir dos immobles situats, un al carrer del Trinquet de Cavallers, números 11-13, de València, i un altre a la plaça de Tetuan, número 41, de Castelló de la Plana, per import total de 7.060.000,00 euros, i per a això és insuficient la dotació del projecte, així com la del conjunt del capítol d'inversions del programa.  
  
Atenent aquestes necessitats, i vist l'escrit de la Sotssecretaria de la Conselleria d'Educació, Cultura i Esport en relació amb les disponibilitats existents en la línia de transferència T8253, «Finançament delegació de competències en matèria d'infraestructures educatives Educació Primària», del capítol 7 dels programes 422.20, Ensenyament Primari, conseqüència del retard en les actuacions que finança per les especials circumstàncies en aquest exercici per l'emergència sanitària que ha suposat suspensió en les tramitacions o retards en el ritme d'execució de les obres, es considera oportú destinar una part d'aquestes disponibilitats i mitjançant la corresponent transferència de crèdits a finançar l'adquisició dels edificis esmentats.  
  
D'altra banda, i en relació amb els crèdits que es van consignar en el pressupost per a donar cobertura a la segona anualitat de les ajudes aprovades pel Decret 236/2019 per a pal·liar els danys produïts en els habitatges en els municipis afectats per la dana que va tindre lloc en els dies 11,12,13 i 14 de setembre de 2019, la Vicepresidència segona i Conselleria d'habitatge i arquitectura bioclimàtica, una vegada valorades les necessitats derivades de la tramitació del decret ha comunicat l'existència d'un sobrant de 7.000.000,00 euros atés que, per contra, es requereix dotar de major crèdit el capítol 6 del programa 531.10, Estructures agràries, a l'efecte de finançar les obres que han hagut d'executar-se per a reparar els danys produïts per aquest temporal en les infraestructures agràries de regadius en els municipis afectats per la dana, tant a la província d'Alacant com a la de València, que la Conselleria d'Agricultura, Desenvolupament Rural, Emergència Climàtica i Transició Ecològica ha estimat en 5.735.543,00 euros. Per tractar-se en tots dos casos d'actuacions conseqüència dels danys ocasionats pel temporal es considera procedent destinar part del sobrant de la línia S8527 mitjançant la corresponent transferència, a incrementar la dotació per a aquestes obres de reparació.  
A aquest efecte i en virtut del que es disposa en els articles 21 i 23 de la Llei 10/2019, de 27 de desembre, de pressupostos de la Generalitat per a l'exercici 2020, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia , en la reunió de 18 de desembre de 2020,  
  
  
ACORDA  
  
Primer  
S'autoritza minorar la dotació de les línies i pels imports que es detallen a continuació dels annexos de transferències i subvencions de capital dels programes 422.20 i 431.50.  
Segon  
Com a conseqüència de les minoracions autoritzades en el punt primer, s'autoritza una minoració de crèdit en les aplicacions i pels imports que es detallen a continuació:  
  
Aplicació Import  
40.71.48.010.08.6 7.060.000,00  
19.09.18.756.63.8 5.735.543,00  
Total minoracions 74.343.291,00  
  
  
  
Tercer  
Autoritzar un augment de crèdit en les aplicacions i pels imports que es detallen a continuació:  
  
Aplicació Import  
88.53.29.601.73.5 7.060.000,00  
12.02,45.405.41.9 5.735.543,00  
Total augments 17.849.238,00  
  
  
  
València, 18 de desembre de 2020  
  
La consellera secretària,  
MÓNICA OLTRA JARQUE